als_Latn dik_Latn sna_Latn
Nëse sulmuesi Mirko Vuçiniç do të lërë bardhezinjtë në merkaton e janarit, atëherë do të jetë Domeniko Berardi zëvendësuesi i tij. Sulmuesi aktual i Sasuolos, që këtë sezon po ecën mjaft mirë në kampionat, do të vijë që në janar për të mbushur boshllëkun që do të lërë bosh malazezi. Malazezi ka shumë oferta, së fundmi edhe nga Anxhi, por duket se kalimi i tij tek Interi mund të bëhet realitet. Bardhezinjtë mund të marrin 8 milionë euro nga Interi (Guarin nuk do të përfshihet më në marrëveshje), të cilat do të kalojnë te Sasuolo për të paguar gjysmën tjetër të kartonit të sulmuesit të ri. Natyrisht që këtu do të shihet edhe dëshira e lojtarit, nëse do të lërë Sasuolon ose jo, me shpresën për të bindur Prandelin që ta marrë në Botëror. Në çdo rast, Juventusi mund të përfshijë në marrëveshje për të marrë Berardin sulmuesin tjetër të ri, Zaza, që gjithashtu është një mes bardhezinjve e Sasuolos (edhe mesfushorin Marrone).
Nëse ikën Vuçiniç, vjen Berardi0
Share.
als_Latn als_Latn eng_Latn